Dragoi Bolako tokiak

Akira Toriyamaren Dragoi Bola manga eta animean, pertsonaiek munduan zehar bidaiatzen dute, beste mundura eta baita espaziora ere. Hauek horietako toki garrantzitsuenetakoak ziren.

## Dragon World 
### Zentroko Hiriburua 
**Zentroko Hiriburua** (jatorrizko japonieraz 中の都 edo *Naka no Miyako ?*) Dragon Worldeko hiriburu nagusia da, bertan dago erregearen gaztelua. Bertan garaitu zuen Gokuk Satan Bihotz Txiki.

### Ekialdeko Hiriburua 
**Ekialdeko Hiriburua** (jatorrizko japonieraz 東の都 edo *Higashi no Miyako ?*) Dragon Worldeko hiriburu handiena, bertan lur hartu zuten Vegetak eta Nappak Lurrera iritsi zirenean.

### Iparraldeko Hiriburua 
**Iparraldeko Hiriburua** (jatorrizko japonieraz 北の都 edo *Kita no Miyako ?*) eskualde handieneko hiriburua da, bertatik gertu dago Gero Doktorearen laborategia.

### Mendebaldeko Hiriburua 
**Mendebaldeko Hiriburua** (jatorrizko japonieraz 西の都 edo *Nishi no Miyako ?*) da hiribururik zaharrena. Bertan dago Capsule Corp., Bulmaren etxea.

### Hegoaldeko Hiriburua 
Hegoaldeko Hiriburua (jatorrizko japonieraz 南の都 edo *Minami no Miyako ?*) kontinente handienaren azpialdean dagoen irla batean dago.

### Capsule Corp. 
Bulma-ren etxea, baita Brief Doktorea eta Bulma-ren ama bizi diren etxea ere, Bulma normalean bidaian baitago. Oso handia eta Bulmak esperimentuak laborategian eta bere tramankulu berriak asmatzen dituen tokia.

### Satan Hiria 
Satan City (jatorrizko japonieraz サタンシティ edo *Satan Shiti ?*) Cellen aurkako borrokaren ostean Satan Jauna bizi zen hiriak hartu zuen izena da. Bertan dago Orange Star Institutua, Gohanen nerabezaroko eskola. Kontinentearen hego-ekialdean dago.

### Papaya uhartea 
**Papaya uhartea** (jatorrizko japonieraz パパイヤ島 edo *Papaia Tō ?*) Arte Martzialen Txapelketa jokatzen den tokia da, Hegoaldeko Hiriburuaren ekialdean dago.

### Kame House 
**Kame House** (jatorrizko japonieraz カメハウス edo *Kame Hausu ?*, *dortoken etxea* esan nahi du) Dragoi Bola serieko toki garrantzitsuenetakoa da, horma arrosak eta teilatu gorria ditu. Bertan bizi da Iratxo Dortoka. Hainbat sastraka eta palmera bat dituen uharte txiki batean dago. Beraz gain, beste animañlia batzuk ere bizi dira bertan: eguzkitako betaurrekodun krokodilo hiztun bat edo hainbat dortoka, Umigame besteak beste. Goku eta Krilin entrenatzeko Iratxo Dortokak **Kame House**a lur handiago batera eramatea erabaki zuen.

Bertan bizi izan dira epealdi batez bada ere: Oolong, Lunch, Puar, Bulma, Krilin, A-18 eta Maron.

### Deabruaren eskua 
**Deabruaren eskua** (jatorrizko japonieraz 悪魔の手 edo *Akuma no te ?*) *Loti Ederra deabruaren gazteluan* pelikulan bakarrik agertzen den eskualde menditsua da, bertan dago *Deabruen Gaztelua* (魔神城, Majinjō).

### Frypan mendia 
**Frypan mendia** (jatorrizko japonieraz フライパン山 edo *Furaipan Yama ?*, *mendi zartagia* esan nahi du) antzina *Ryōkei* (涼景山, Ryōkeizan) mendia deitua, Idi Deabruren gaztelua zegoen tokia da, kontinentearen hegoaldean. Inguru lasaia zen, istorioa hasi baino hamar urte lehenago suzko izpiritu bat mendi gainean ezarri eta sua hartu zuen arte.

### Yunzabit mendiak 
**Yunzabit mendiak** (jatorrizko japonieraz ユンザビット高地 edo *Yunzabitto Kōchi ?*) Kami-sama eta Satan Bihotz Txikin banatu zen Namektar originalaren ontziak lur hartu zuen tokia da. Kontinentearen iparraldeko uharte batean daude.

### Muscle Tower 
**Muscle Tower** (jatorrizko japonieraz マッスルタワー edo *Massukuru Tawā ?*) ipar-ekialdeko eskualdean dagoen dorrea da eta Brigada Txuriak bere base bezala erabili zuen, eskualde horretan baitzebilen Dragoi Bolaren bila. Super 8k txikitu zuen.

### Ahalguztidunaren Jauregia 
**Ahalguztidunaren Jauregia** (jatorrizko japonieraz 神様の神殿 edo *Kamisama no Shinden ?*) jainkoaren oinordekoa bizi den jauregia da, Kami-sama. Oso toki handia da. Lurra losa txuriz osatua dago eta bizitzaren uraz ureztatutako hainbat landare daude, ur honek edozeri bizia eman baitiezaioke. Karinen Dorrearen gainean dago eta Makila Miragarriaren bidez heldu daiteke bertara.

Hemen entrenatu zen Goku 3 urtez Poporekin, Ahalguztidunaren laguntzailea, energia mentala garatuz eta ia garaitezin bilakatu zen honela.

#### Denbora eta Espazioaren gela 
**Denbora eta Espazioaren gela** (jatorrizko japonieraz 精神と時の部屋 edo *Seishin to Toki no Heya ?*) mugagabeko espazioa da, hau da, bertara sartzeko eta irteteko derrigor daukan ate bakarretik pasa behar da, Ahalguztidunaren Jauregian dagoena hain zuzen ere.

Gela honetan, egun bat urtebeteren baliokidea da, honela bertan entrenatzen direnek egun batean urtebetean beste entrenatzen dute. Hau hala ere oso arriskutsua da, denbora gehiegi iragan ezkero bertan harrapatuta geratu baitzaitezke eta daukan ate bakarra suntsitu ezkero betirako bertan harrapatuta geratuko zarelako.

Bertan entrenatu dira Ten Shin Han, Chaoz, Krilin eta Yamcha Espazioko Gerlariei aurre egiteko, Goku eta Gohan eta, Vegeta eta Trunks Cellen aurka borrokatzeko eta azkenik Satan Txikik bertan entrenatu zuen Gotrunks Boo Ahaltsuaren aurka borrokatzeko. Kasu honetan Satan Txikik atea puskatu zuen barrutik, baina hala ere Book oihu batez eta Gotrunksek Super Saiya 3 indarraz 3 dimentsiotako ate bat ireki ahal izan zen.

### Babaren Jauregia 
**Babaren Jauregia** (jatorrizko japonieraz 占いババの宮殿 edo *Uranai Baba no Kyūten ?*) Baba bizi den etxea da eta bere zerbitzuak ordaindu ezin dituztenentzat hainbat gela ditu borrokatzeko antolatuak.

#### Deabruaren sendagilea 
**Deabruaren sendagilea** (jatorrizko japonieraz 悪魔の便所 edo *Akuma no Benjo ?*) Babaren Jauregian dagoen borroka tokietako bat da.

### Ginger herria 
**Ginger herria** (jatorrizko japonieraz ジンジャータウン edo *Jinjā Taun ?*) etorkizuneko Cell iritsi eta Satan Txikiren aurka borrokatzen den tokia da.

### Karinen Lur Santua 
**Karinen Lur Santuan** (jatorrizko japonieraz 聖地カリン edo *Seichi Karin ?*) Karinen Dorrea dagoen tokia eta, Upa eta Bora bizi diren tokia da. Borak esan zuenez antzina Jainkoa bertan jaio zelako eta bertan bizitzen jarraitu zuelako deitzen da horrela, eta Karinen Dorrearen goi-goian bizi zen.

#### Karinen Dorrea 
**Karinen Dorrea** (jatorrizko japonieraz カリン塔 edo *Karin Tō ?*) Karinen Lur Santuan dagoen dorrea da, gainaldean bizi da Karin maisua. Izugarri dorre altua da, eta igotzea lortu zuen lehena Dortoka Maisua izan zen. Gokuk lehen aldiz igo zenean 3 egun behar izan zituen. Puntan Karinen Jauregia dago, bi pisukoa. Bertan urez betetako 3 kupel daude: batean iragana, bestean oraina, eta azkenengoan etorkizuna ikus daitezke. Ur Santua eta Ur Jainkotiarra ere bertan daude.

### Jingle herrixka 
**Jingle herrixka** (jatorrizko japonieraz ジングル村 edo *Jinguru Mura ?*) Suno eta Super 8 bizi diren herrixka da, bertako alkatea White Jeneralak baitu zuen bertako herritarren Dragoi Bola topatu zezaten.

### Pinguino herrixka 
**Pinguino herrixka** (jatorrizko japonieraz ペンギン村 edo *Pengin Mura ?*) Slump Doktorearen istorioa gertatzen den tokia da, Dragoi Bolan Goku Blue Jeneralaren atzetik dabilenean agertzen da.

### Yahhoi 
**Yahhoi** (jatorrizko japonieraz ヤッホイ edo *Yahhoi ?*) Borak Dragoi Bola aurkitu zuen basoa da, ipar-mendebaldean dago. Arte Martzialen 22. Mundu Txapelketarako bertan entrenatu zen Goku.

## Beste Mundua 
**Beste Mundua** (jatorrizko japonieraz あの世 edo *Ano Yo ?*) arima guztiak hil ostean dijoazen tokia da.

### Sugearen bidea 
**Sugearen bidea** (jatorrizko japonieraz 蛇の道 edo *Hebi no Michi ?*) milioi bat kilometro dituen **Beste Mundu**ko bidea da. Infernuaren gainean dijoa eta Yamaren Jauregian hasi eta Ipar Kaitoren Munduan amaitzen da. Planeta honetara iristeko modu bakarra da, bat bateko leku aldaketaz gain. Animean bide honetan bizi da Suge Printzesa, bere jauregian.

### Infernua 
Bizitzan zehar krimen beldurgarriak burutu dituztenen arimak doazen tokia da. **Infernu**ra joan aurretik, arima hauek makina bateteik pasa behar dira garbitzeko. Goku Sugearen Bidean Kaitoren Mundura dijoala bertara erortzen da. Bertan bi zaintzaile ogrorekin topo egin eta handik ezin dela inor atera esaten diote. Salto eginez ateratzen saiatzen da Goku baina ezin du. Orduan ogroek Gokuri hainbat proba proposatzen dizkie eta irabazi ezkero irteera bakarra erakutsiko zien. Erraz irabazten die Gokuk eta hauek irteera bakarra erakusten die. Honek bitartean Yamaren fruta debekatua jaten du eta honi esker askoz indartsuagoa da orain. Ogroek esandako bidetia amaitzean Yamak hildakoak epaitzen dituen mahaiaren kajoian atera zen, berriz ere bidearen hasieraz zegoen, baina jandako frutari esker askoz indartsuagoa zen eta bidea azkarrago burutu zuen.

### Yamaren Jauregia 
**Yamaren Jauregia** (jatorrizko japonieraz 閻魔大王の館 edo *Enma Daiō no Yakata ?*) Yamak hildakoak epaitzen dituen tokia da.

### Paradisua 
Pertsona onen arimak doazen tokia da. Boo Ahaltsuak Chichi, Bulma, Videl eta Dabra hil zituenean hona etorri ziren.

### Kaitoren Mundua 
Sugearen Bidearen amaieran dagoen alegiazko planeta da. Oso txikia izan arren; fruta arbola batzuk, planetari bira ematen dion errepide txiki bat, auto bat eta Kaitoren etxea Lurrak baino 10 aldiz grabitate indar handiagoa du. Hemen bizi dira Kaito, Bubbles eta Gregor.

Bertara iristea Yama, Goku, Yamcha, Ten Shin Han, Chaoz eta Satan Txikik bakarrik lortu zuten. Cell lehertu zenean planeta ere lehertu egin zen. *Ginga Giri-Giri!! Butchigiri no sugoi yatsu* pelikulan ageri denez, nukleoen Boujack eta menpekoak zeuden harrapatuta eta planeta lehertu zenean Lurrari eraso zioten.

### Kaio Mundua 
Hona pertsona onak direnak eta borroka indar handia dutenak datoz, Krilin eta Goku esate baterako. Pertsona hauek gorputza mantentzen dute eta elkarren artean borrokatzen dira edo txapelketak antolatzen dituzte.

## Beste planeta batzuk 
### Aryan 
**Aryan** (jatorrizko japonieraz アーリア星 edo *Āriansei ?*) Vegetak eta Nappak Lurrera joan aurretik eraso zuten planeta da.

### Ankokusei 
**Ankokusei** (jatorrizko japonieraz 暗黒星 *?*) Yakonen sorterria dagoen planeta da.

### Namek faltsua 
**Namek faltsua** (jatorrizko japonieraz 偽ナメック星 edo *Nise Namekku Sei ?*) Gohan, Krilin eta Bulmak lur hartzen duten planeta bat da, Namek zelakoan.

### Kanassa 
**Kanassa** (jatorrizko japonieraz カナッサ星 edo *Kanassa Sei ?*) Bardockek Freezerrentzat konkistatu zuen planeta bat da.

### Litt 
**Litt** (jatorrizko japonieraz リット星 edo *Ritto Sei ?*) Freezerren planeta aliatu bat da.

### Meat 
**Meat** (jatorrizko japonieraz ミート星 edo *Mīto Sei ?*) Dodoriak Bardocki aurre egin zion planeta da.

### Metamoru 
**Metamoru** (jatorrizko japonieraz メタモル星 edo *Metamoru Sei ?*) Metamoru dantza sortu zen planeta da.

### Namek 
### Vegeta Berri planeta 
**Vegeta Berri planeta** (jatorrizko japonieraz 新惑星ベジータ edo *Shin Wakusei Bejīta ?*) Broly eta Paragusek Vegetaz mendekatzeko konkistatutako planeta da.

### Bihe planeta 
**Bihe Planeta** (jatorrizko japonieraz 惑星ビーヘ edo *Wakusei Bīhe ?*) Erabateko Dragoi Bolen bila dabiltzala Goku, Pan eta Trunks joaten diren planeta da. Bere izena japonierazko *suge* hitzetik dator (jatorrizko japonieraz ヘビ edo *Hebi ?*).

### Imegga planeta 
**Imegga Planeta** (jatorrizko japonieraz 惑星イメッガ edo *Wakusei Imegga ?*) Erabateko Dragoi Bolen bila Goku, Pan eta Trunks doazen tokia da. Bere izena *dirugose* hitzetik dator (jatorrizko japonieraz がめつい edo *Gametsui ?*).

### Freezerren 79. planeta 
**Freezerren 79. planeta** (jatorrizko japonieraz 惑星フリーザNo.79 edo *Wakusei Furīza Nanbā 79 ?*) Freezerren menpeko planeta da. Bertara joan zen Vegeta sendatzera Lurretik larriki zaurituta alde egin ostean.

### Kaio Shin Planeta 
Kaio Shinak bizi diren planeta da. Antzinean 5 Kaio Shinak hemen bizi ziren, bere kokalekua unibertsoan ez da jakina, bat-bateko leku aldaketaren bitartez bakarrik ailegatu baitira hona. Gaur egun Ekialdeko Kaio Shin eta Kibito bizi diren planeta da, geroago Gohan ere planeta honetara ekarri zuten hasieran Z Ezpata eta ondoren Kaio Shin Agurearekin entrenatzeko, Kaio Shin Agurea giltzaperatua zegoen Z Ezpata hemen ere baitzegoen. Lurrean igaro zezakeen denbora agortu ostean, Son Goku ere planeta honetara etorri zen. Boo Ahaltsuaren eta Goku-ren amaierako borroka hemen egin zen, Vegeta eta Satan Jauna ere hor zeudelarik, planeta ia-ia suntsituz, nahizta teoriaz Kaio Shin Planeta jainkoek bakarrik egon dezaketen planeta den.

### Kelvo planeta 
**Kelvo Planeta** (jatorrizko japonieraz 惑星ケルボ edo *Wakusei Kerubo ?*) Erabateko Dragoi Bolen bila Goku, Pan eta Trunks doazen tokia da. Bere izena japonierazko Volcanotik dator (ボルケノ, sumendi).

### Llod planeta 
**Llod Planeta** (jatorrizko japonieraz 惑星ルード edo *Wakusei Rūdo ?*)Erabateko Dragoi Bolen bila Goku, Pan eta Trunks doazen tokia da. Bertan Dolltackiek Pan panpina bilakatu zuen eta Goku eta Trunks Lloden aurka borrokatu ziren. Bere izena ingelerazko *Doll*etik dator (ドール, panpina).

### M2 planeta 
**M2 planeta ** (jatorrizko japonieraz 惑星M2 edo *Wakusei Emu Tsū ?*) Erabateko Dragoi Bolen bila Goku, Pan eta Trunks doazen tokia da. Bertan Giru traidorea zela jakin zen eta Goku, Pan eta Trunks Rilld Jeneralak garaitzen ditu. Trunks eta Giruk euren plana martxan jarri eta Ume osatu gabea topatu zuten. Bere izena *Machine Mutant*en laburdura da (マシンミュータント, Mashin Myūtanto)

### Mommaath planeta 
**Mommaath planeta ** (jatorrizko japonieraz 惑星モンマース edo *Wakusei Monmāsu ?*) Erabateko Dragoi Bolen bila Goku, Pan eta Trunks doazen tokia da. Bere izena ingelerazko *Mammoth*etik dator (マンモス, Mamut).

### Pital planeta 
**Pital planeta ** (jatorrizko japonieraz 惑星ルーデセ edo *Wakusei Pitaru ?*) planeta ospitalea da. Planeta honen gehiengoa Umek hartu zuen Lurrean bizi ziren azken saiyei aurre egiteko energia biltzen zuen bitartean. Bere izena ingelerazko *Hospital*etik dator ((ホスピタル, ospitale).

### Rudese planeta 
**Rudese planeta ** (jatorrizko japonieraz 惑星ピタル edo *Wakusei Rūdese ?*) Erabateko Dragoi Bolen bila Goku, Pan eta Trunks doazen tokia da. Bere izena japonierazko *Deruse*tik dator (出るせ, 'Deruse')

### Vegeta planeta 
**Vegeta planeta ** (jatorrizko japonieraz 惑星ベジータ edo *Wakusei Bejīta ?*) Saiyen eta Tsufuren planeta zen. Bertako grabitate indarra Lurrekoa baino 10 aldiz handiagoa zen, horregatik ziren bertako biztanleak fisikoki horren indartsuak.

Planetaren benetako izena **Plant** zen, espazioan untzi bat aurkitu eta barnean saiya izeneko arraza bat zegoela ikusi zuten arte. Hauek teknologikoki atzeratuak ziren **Plant planetako** biztanleek (Tsufurak) salbatu zituztenean, eta planetaren bazter batean utzi zituzten lasai bizi zitezen, saiyak basatiak eta borrokazaleak baitziren.

Denbora pasa ahala bi herrien arteko ezberdintasunak gero eta handiagoak ziren. Egun batean saiya argienak (Vegeta Erregea) Tsufuren aurkako matxinada prestatu zuen. Erasoaren egunean zorte itzela izan zuten saiyek, ilargi betea baitzegoen (**Plant planetan** 8 urtean behin ateratzen dena). Tsufur guztiak akabatu ostean Vegeta Erregeak bere izena ipini zion planetari.

Urte batzuk geroago saiyak Freezerekin aliatu ziren. Honek saiyen zabalpena agindu zien planetak konkistatzearen truke. Vegeta Erregeak, Vegeta izeneko 5 urteko semearekin, men egin behar izan zion egun batez nazkatuta bere aurka egin zuen arte. Honela hil zen Vegeta Erregea eta gutxira lehertu **Vegeta planeta **.

### Zoon planeta 
**Zoon planeta** (jatorrizko japonieraz 惑星ズン edo *Wakusei Zun ?*) Pui Puiren sortze planeta da, eta Lurrak baino 10 aldiz grabitate indar handiagoa du.

### Tsufur 
**Tsufur planeta** (jatorrizko japonieraz ツフル星 edo *Tsufuru Sei ?*) Erabateko Dragoi Bolen bidez Umek eskatutako desioaren ondorioz sortutako planeta da, Plant planeta oinarri hartuta egina. Bere izena ingelesezko *Fruits*etik dator (フルーツ, Furūtsu, frutak).

### Yardrat 
**Yardrat** edo **Yadrat** (jatorrizko japonieraz ヤードラット星 edo *Yādoratto Sei ?*) Gokuk *bat-bateko lekualdaketaren teknika* ikasten duen planeta da. Namekeko borrokaren ostean Freezeren Indar Bereziek konkistatuko behar zuten hurrengo planeta ere hau zen. Namek planeta lehertzear zegoelarik, Goku Freezerren Indar berezien espazio-ontzian sartu eta botoi guztiak sakatu ondoren, planeta honetan bukatu zen. Goku planeta honetako biztanleen jantziarekin itzultzen da Lurrera.

## Kanpo estekak